2025. gada Latvijas pašvaldību vēlēšanas

**2025. gada [[Latvijas pašvaldību vēlēšanas]]** notika . Domes vēlēja 42 pašvaldībās — 7 valstspilsētās un 35 novados. Vēlēšanas organizēja Centrālā vēlēšanu komisija. Vēlēšanās ievēlēja 731 deputātu.

## Kandidātu raksturojums

### Dzimums, izglītība, pilsonība
Vēlēšanās bija pieteikti 5929 kandidāti — 3636 (61,3%) vīrieši un 2293 (38,7%) sievietes 340 sarakstos. Augstākā izglītība bija 4149 (69,9%) kandidātiem, vidējā izglītība — 1628 (27,5%) kandidātiem, bet pamatizglītība — 152 (2,6%) kandidātiem. 5927 (99,8%) bija Latvijas Republikas pilsonība, sešiem kandidātiem — Vācijas pilsonība, trīs kandidātiem — Lielbritānijas pilsonība, pa diviem kandidātiem — ASV, Igaunijas vai Kanādas pilsonība. Vēlēšanās kandidēja arī pa vienam Austrālijas, Īrijas, un Somijas pilsonim.

### Vecums
33 jeb 0,6% kandidātiem bija 18 gadu, bet 23 jeb 0,4% kandidātiem — vairāk nekā 80 gadu. Vidējais kandidātu vecums bija 47,4 gadi. Plašākās vecumgrupas vēlēšanās — 41—50 gadu grupa 1551 (26,1%), 51—60 gadu grupa 1403 (23,7%) un 31—40 gadu grupa 1384 (23,3%). Jaunākais kandidāts bija 2007. gadā dzimušais, 18 gadus vecais Rīgas Valsts tehnikuma students Jevgenijs Voshodovs, kurš kandidēja Olaines novadā, bet vecākais kandidāts bija 1936. gadā dzimušais, 89 gadus vecais pensionārs Ilgaitis Prūsis, kurš kandidēja Jūrmalā.

### Tautība
4792 (80,9%) kandidāti bija reģistrēti kā latvieši, 301 (5,1%) krievs, 56 (0,9%) poļi, 38 (0,6%) ukraiņi, 22 (0,4%) baltkrievi, 22 (0,4%) lietuvieši, 5 (0,1%) vācieši, 3 (0,1%) lībieši (līvi), kā arī 2 azerbaidžāņi, 2 ebreji, 2 gruzīni, 1 baškīrs, 1 igaunis, 1 laks, 1 moldāvs, 1 soms un 1 tatārs. 677 (11,5%) kandidāti savu tautību nenorādīja.

## Vēlēšanu norise

### Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Tiesības piedalīties pašvaldību vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta attiecīgajā administratīvajā teritorijā 90 dienas pirms vēlēšanu dienas, vai kuriem attiecīgajā administratīvajā teritorijā pieder nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

### Jaunie vēlēšanu biļeteni
Sākot ar 2025. gada pašvaldību vēlēšanām tika nomainīts vēlēšanu biļetenu izskats un balsošanas kārtība. Līdzšinējo biļetenu vietā, kur par attiecīgo kandidātu varēji ievilkt "+" vai to izsvītrot, bija biļeteni, kur pie attiecīgā kandidāta bija divas ailītes — "par" un "pret". Ja kādu kandidātu vēlētājs īpaši atbalsta, bija jāizdara atzīme "par" ailītē (tas var būt krustiņš, ķeksītis, aizkrāsojums), bet, ja kādu neatbalsta, — jāatzīmē "pret" ailīte. Vēlēšanu aploksnē varēja ielikt arī negrozītu biļetenu.

### Balsu skaitīšana
Pēc vēlēšanu iecirkņu slēgšanas, uzsākot balsu skaitīšanu, radās problēmas biļetenu skenēšanas sistēmā un balsis nācās skaitīt ar rokām. 9. jūnijā Viedās administrācijas un reģionālās attīstības ministre Inga Bērziņa no pienākumu pildīšanas atstādināja par vēlēšanu sistēmu atbildīgo Valsts digitālās attīstības aģentūras direktoru Jorenu Liopu. 11. jūnijā, uzņemoties atbildību par problēmām ar vēlēšanu norisi atbalstošajiem informācijas tehnoloģiju risinājumiem, no amata atkāpās arī pati ministre I. Bērziņa. Tajā pašā dienā Centrālās vēlēšanu komisijas (CVK) vadītāja Kristīne Saulīte paziņoja, ka nākamajā dienā atkāpsies no amata.

## Ievēlējamo deputātu skaits

## Rezultāti

### Novados neietilpstošās valstspilsētas

### Novadi

## Atsauces

## Ārējās saites
* CVK informācija par vēlēšanām
* Rīks sarakstu programmu salīdzināšanai